
Text rozhodnutia
Súd: Krajský súd Bratislava Spisová značka: 9Co/353/2014 Identifikačné číslo súdneho spisu: 1207235925 Dátum vydania rozhodnutia: 30. 10. 2015 Meno a priezvisko sudcu, VSÚ: JUDr. Roman Huszár ECLI: ECLI:SK:KSBA:2015:1207235925.2
Uznesenie Krajský súd v Bratislave v právnej veci žalobcu: H.. K.. U. Y., F. Č.. XX, F., zast. JUDr. Dagmar Matuškovou, advokátkou, Advokátska kancelária, Búdková č. 12, Bratislava proti žalovanému: Ministerstvo hospodárstva SR, Mierová č. 19, Bratislava IČO: 686 832, o porušenia práva na rovnaké zaobchádzanie a náhradu nemajetkovej ujmy, na odvolanie žalobcu proti rozsudku Okresného súdu Bratislava II, č. k. 8C/335/2007-141 zo dňa 16. decembra 2013, takto
r o z h o d o l :
Odvolací súd odvolacie konanie z a s t a v u j e.
Žiaden z účastníkov n e m á právo na náhradu trov odvolacieho konania.
o d ô v o d n e n i e :
Napadnutým rozsudkom súd prvého stupňa žalobu v časti uloženia povinnosti žalovanému zaplatiť žalobcovi sumu 99.581,75 € zamietol; vo zvyšku konanie zastavil. Žalovanému právo na náhradu trov konania nepriznal.
Rozsudok odvolaním v jeho zamietajúcej časti v zákonom stanovenej lehote napadol žalobca, domáhajúc sa zmeny napadnutého rozsudku tak, že žalobe odvolací súd vyhovie, alternatívne zrušenia veci a vrátenia prvostupňovému súdu na ďalšie konanie.
Žalovaný v písomnom vyjadrení k odvolaniu žiadal rozsudok súdu prvého stupňa ako vecne správny potvrdiť.
Písomným podaním zo dňa 14. 08. 2015 (zrejme omylom datované podanie, namiesto 14. 07. 2015), doručeným odvolaciemu súdu dňa 15. 07. 2015, vzal žalobca odvolanie proti rozsudku v celom rozsahu späť.
Podľa § 207 ods. 2 O. s. p. dokiaľ o odvolaní nebolo rozhodnuté, možno ho vziať späť. Ak niekto vzal odvolanie späť, nemôže ho podať znova.
Podľa § 207 ods. 3 O. s. p. ak sa odvolanie, o ktorom nebolo rozhodnuté, vzalo späť, odvolací súd odvolacie konanie zastaví.
Odvolací súd na základe vyššie uvedeného dospel k záveru, že vzhľadom na to, že o odvolaní žalobcu nebolo ešte odvolacím súdom rozhodnuté, bolo ho možné vziať späť (§ 207 ods. 2 O. s. p.). Zo strany žalobcu došlo k účinnému späťvzatiu celého odvolania; v dôsledku čoho zanikol i predmet odvolacieho konania, preto odvolací súd odvolacie konanie zastavil (§ 207 ods. 3 O. s. p.).
O náhrade trov odvolacieho konania rozhodol odvolací súd podľa § 224 ods. 1 a § 146 ods. 1 písm. c/ O. s. p., podľa ktorého žiaden z účastníkov nemá právo na náhradu trov konania, ktoré bolo zastavené.
Toto rozhodnutie bolo prijaté senátom Krajského súdu v Bratislave, pomerom hlasov 3 : 0 (§ 3 ods. 9 zák. č. 757/2004 Z. z. o súdoch a o zmene a doplnení niektorých zákonov, v znení neskorších zákonov).
Poučenie:
Proti tomuto uzneseniu odvolanie n i e j e prípustné.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1207235925.2 (dáta aktuálne k 4. 11. 2026). Záväzné je znenie zverejnené súdom.




